
**UKEPLAN UKE 12 FOR 1.TRINN**

|  |
| --- |
| **INFORMASJON TIL HJEMMET** |
| **Hei alle sammen.**  **Plan for uke 12:**  Ting blir litt annerledes i denne perioden. Her en ukeplan med mål og oppgaver i norsk, matematikk og engelsk. Dette er ment som mål og oppgaver som skal gjøres i løpet av uka. Når oppgavene skal gjøres, avgjør dere hjemme, men skolen anbefaler at det gjøres i den ordinære skoletiden. Jeg er tilgjengelig på telefon og facetime alle ukedager om det trengs hjelp til oppgaver, spørsmål og mer. Om mengden på oppgaver oppleves som mye eller lite, ønsker jeg at dere tar kontakt så fort som mulig slik at vi sammen kan bli enige om hva som passer best for den enkelte. **☺**  Jeg legger ved en oversikt over læringsressurser på nett og apper på iPaden. Disse kan dere selvfølgelig bruke så mye dere ønsker, selv om det ikke står som ukesoppgave! **☺**  **Skole-iPadene må logges inn på deres internett hjemme.** Det gjør dere på innstillinger. Fra neste uke prøver vi å få igang et “klasserom” over nettet til noen tidspunkter. Si ifra om dere ikke får logga dere på nettet denne uka.  **Husk at det bare er å ta kontakt om dere lurer på noe ☺**  **Ønsker dere en fin uke! Håper dere holder dere friske!**  **Hilsen Ingrid Bakkerud**  **Tlf: 94422964**  **Visma flyt: 19123 01696 0010** |

**MÅL OG OPPGAVER FOR UKE 12**

|  |  |
| --- | --- |
| **Norsk** | **Mål:** *Jeg kan lese og skrive store og små bokstaver.*  *Jeg kan lese leseleksa og forstå hva jeg leser om.*  **Oppgaver:**   * Gjør 4 valgfrie sider i Ordriket oppgavebok. * Les side 26-31 i Ordriket 1B lesebok. Velg om du leser trekant-tekstene (s.26,28,30) eller firkant-tekstene (27,29,31) * Jobb med GraphoGame (GG-app) på **iPad** i 30 minutter. |
| **Matte** | **Mål:** *Jeg kan regne med + og -, og fortelle hva + og - betyr.*  **Oppgaver:**   * Jobb 2-3 sider videre i Radius 1 oppgavebok. * Jobb med oppgaver i pluss og minus på Salaby.no i 30 minutter på **iPad.** |
| **Engelsk** | **Mål:** *Jeg kan lytte til og forstå ord i engelske sanger.*  **Oppgave:**   * **Salaby.no:** Gå på engelsk 1-2, velg “songs and rhymes” og Incy wincy spider. Syng med, og oversett til norsk for en hjemme. |

**Lenker til læringsressurser på nett: **

1. **Salaby:** [**www.salaby.no**](http://www.salaby.no) **(**gå på 1.-2.trinn, og logg inn med elevenes Feide-bruker).
2. **Mattematchen:** [**www.10monkeys.com/no/**](https://www.10monkeys.com/no/) (logg inn med elevenes Feide-bruker. Åpen for bruk i tidsrommet 08.30-14.00).
3. **Lesemester:** [**www.lesemester.no**](http://www.lesemester.no) (velg “logg inn” og bruk elevenes Feide-bruker).
4. **Radius online:** [**radius1-4.cappelendamm.no/**](https://radius1-4.cappelendamm.no/)(matteboka på nettet. Trenger ikke innlogging).
5. **NRK-super: NRK-Super** har mange videoklipper i matematikk (MK:X), naturfag og samfunnsfag (Planetpatruljen, kråkeklubben) og norsk (lesekorpset m.m.).

**Apper på iPaden:**

1. **Graphogame (GG)** (Elevene har laget egne brukere og passord. Mener de fleste har 123 som passord. Leseapp som tilpasser seg elevenes nivå ut fra hva de får til underveis. Vi kaller appen for “lesespillet” på skolen).
2. **Mattebingo** (Det har vært noe problem med denne appen på noen iPader).
3. **På sporet ABC** (Vi kaller denne for “dyrepoten” på skolen. Leseapp).